ويكيميديا لمغريب

تصغير|يسار|300px|أعضاء ويكيميديا لمغريب ف حدث نظموه ف لمحمدية ف 2019.
تصغير|يسار|300px|أعضاء ويكيميديا لمغريب ف لمؤتمر ديالهم ف إفران ف 2023.

مجموعة لخدايميا ويكيميديا لمغريب ولاً ويكيميديا لمغريب هي مجموعة د الناس اللي تاتشجع وتعاون التخدام د مشاريع ويكيميديا فلمغريب. لمجموعة رسمية وتاتعتارف بيها لمؤسسة د ويكيميديا فميريكان, اللي هي لمؤسسة اللي تاتسيًر لمشاريع د ويكيميديا كاملة.

تأسسات ويكيميديا لمغريب نهار 6 أكتوبر 2015, وأسسوها رضا بنخضرة واسماعيل زنيبر وأناس السدراتي. لهدف د لمجموعة هو لمعاونة د ݣاع لمشاريع د ويكيميديا اللي هي إما كاينا فلمغريب ولاً عندها علاقة بلمغريب بشكل مباشر ولاً لا. بحال دابا, بزاف د لأعضاء د ويكيميديا لمغريب هوما من الناس اللي تيكتبو فويكيپيديا بالدارجة وتيطوروها باش تكبر.

الرئيس د ويكيميديا لمغريب د دابا هو رضا بنخضرة.
 لأهداف 
لهدف لأساسي د ويكيميديا لمغريب هو تساهم فالتنقيح و التحسين و الدعم د لمعرفة والثقافة لحرًة. هادشي تادًيرو بالتطوير د لوسائط لمعرفية خصوصا أي محتويات اللي مصايبة باللغات اللي كاتًهضر فلمغريب بحال الدارجة ولأمازيغية ولعربية ولفرانساوية ولينݣليزية والصبليونية على حساب لحاجة ولمواضيع.

 لأنشطة 
تاتنظم ويكيميديا لمغريب بزاف د لأنشطة فإطار لأهداف ديالها, منها أنشطة تاتعاود, وأنشطة اللي كانت غي فوقت واحد.
 أنشطة اللي دازت 
نظمات ويكيميديا لمغريب عدد د لأنشطة اللي كانت فوقت واحد وحضروليها بزاف د الناس. هاد لأنشطة هي:
 2 صالونات ستراتيجية - (2019 - لمحمدية / 2020 - الرباط) عطاو فيه لمشاركين الرأي ديالهم على ستراتيجية ويكيميديا 2030.
 مؤتمر ويكي عربية 2019 (مراكش) - اللي هو أكبر مؤتمر د ويكيميديا فلمنطقة د شمال إفريقيا والشرق لأوسط وجمع كتر من 80 واحد مهتمين بوكيميديا ولمشاريع ديالها فلمنطقة كاملة.

 أنشطة تاتًعاود 
تاتنظم ويكيميديا لمغريب بزاف د لأنشطة اللي تاتًعاود, يعني را تدارت وغادي تعاود تًدار. منها:
 إديتاثون وورشات - لمعاونة د لويكيپيديين الجداد باش يتعلمو يكتبو فويكيپيديا.
 اجتماعات - للناس اللي تيكتبو فويكيپيديا فلمغريب باش يتلاقاو بيناتهم ويتبادلو لأفكار.
 مسابقات د التحرير - باش يشجعو الناس يكتبو فويكيپيديا وباش يشجعو يجيو ناس جداد.
 رحلات التصوير والمسابقات - باش يتشجعو الناس يديرو تصاورهم الحرة كتر فمشاريع ويكيميديا.
 ويكي ݣاپ (بشراكة مع السفارة د السويد) - فمارس من كل عام تيتجمعو عدد من الناس وتيكتبو فويكيپيديا على عيالات مغريبيات.

 لمشاريع 
ويكيميديا لمغرب مكلفة ببزاف د لمشاريع اللي عندها علاقة بلبلاد, إما أونلاين ولاُ فلحقيقة, بحال:
 ويكي تهوى الأرض
 ويكي تهوى المعالم
 ويكي تهوى إفريقيا
 برنامج التعليم فويكيپيديا
 ويكيپيديا بالدارجة
 ويكيپيديا بالشلحة
 التقارير 
ويكيميديا لمغريب تادّير بزاف د لخدمة كل عام، و تاتخرّج تقرير عمومي يقدر يقراه أي واحد. هادو هوما التقارير اللي خرجاتهم لمجموعة من نهار بدات.

 شوف تا 
 الرابط باش تولًي عضو فويكيميديا لمغريب 

 مصادر 

تصنيف:ويكيميديا
تصنيف:أنتيرنيت ف لمغريب
تصنيف:مقالات فيها مصدر و 3000 بايت